Keskustelu:Curaçao

message: Tuntuu jokseenkin hämmentävältä, jos suomenkieliseen Wikipediaan ei haluata tallennettavan tarkkoja lausumisohjeita, vaan mieluummin sellaisia, jotka jättävät paljon arvailemisen varaan. Käsilläolevaan artikkeliin olin laittanut foneettisella kirjoituksella lausumisohjeen "[kyʀaˈsaːo]", joka kertoo kunkin kirjaimen äännearvon lisäksi sanapainon. Tilalle vaihdettu lausumisohje "[-sau]" jättää lukijan oman yleistiedon varaan mm. painotuksen ja sen mielestäni keskeisen seikan, että U-kirjain lausutaankin tässä tapauksessa [y] – vaan totta, että sanan päättävän O-kirjaimen äännearvo varioi (vrt. esim. https://forvo.com/word/curaçao/#nl ja https://forvo.com/word/curacao/#nl). Itse kaipaisin Wikipediaan monenkin vieraskielisen sanan osalta tarkat, foneettisella kirjoituksella laaditut lausumisohjeet, jollaisia onneksi löytyy esimerkiksi englannin- ja saksankielisistä Wikipediasta – tässäkin tapauksessa kyse siis tiedosta, miten Curaçao lausutaan alkukielellä; suomalainen lausumistapa on asia erikseen. --Jtuohini (keskustelu) 30. tammikuuta 2019 kello 07.17 (EET)
replies: text: Lausumisohjeista on aloitettu keskustelu kahvihuoneessa. -kyykaarme (keskustelu) 30. tammikuuta 2019 kello 08.56 (EET)

text: On portugalia, ei ranskaa. Portugaliksi ääntyy suunnilleen 'kurassau'. Ranskalaista y-äännettä sanassa ei ole. 130.233.200.41 18. lokakuuta 2021 kello 13.21 (EEST)

text: Kaupunkien nimet eivät oikeastaan ole mitään kieltä. Kaupungeilla ei myöskään ole omaa "alkukieltä", vaan kaikki suuret kaupungit ovat monikielisiä, ja jokainen asukas saa ääntää kaupunkinsa nimen miten haluaa, oman kielensä tai murteensa mukaisesti. Suomenkielisessä tietosanakirjassa on minun mielestäni paras antaa se ääntämisohje, joka löytyy suomenkielisistä teoksista. Jokainen vieraskielinen ääntämistapa on vain yksi vaihtoehto monen vaihtoehdon joukossa, joten niiden laittaminen tänne vain sekoittaa lukijaa. --Savir (keskustelu) 18. lokakuuta 2021 kello 13.30 (EEST)
thread_title: Lausumisohjeesta

message: Ehdotan saarta lupaavaksi. Artikkeli pääosin päivitetty kevään ja kesän aikana. Historiaosuuden kirjoitin jo viitisen vuotta sitten. --PtG (keskustelu) 14. elokuuta 2020 kello 13.10 (EEST)
replies: text: Määritelmälauseessa ja tietolaatikossa tätä kutsutaan Alankomaiden autonomiseksi alueeksi. Sen jälkeen artikkelissa tätä käsitellään yksittäisenä saarena. Siihen autonomiseen alueeseen kuuluu kuitenkin myös Klein Curaçaon saari, jota tässä artikkelissa ei lainkaan mainita. --Savir (keskustelu) 15. elokuuta 2020 kello 22.01 (EEST)
replies: text: :Laitoin maantieteeseen maininnan Klein Curacaosta. Viittaan kuitenkin pääosin saareen, koska Curaçaon saari nyt käytännössä tarkoittaa samaa kuin Curaçaon maa. --PtG (keskustelu) 16. elokuuta 2020 kello 09.45 (EEST)

text: Tein artikkeliin kielenhuoltoa ym. Kyllä tämä nyt käy lupaavaksi. Artikkelissa mainitaan kahdesti se, että saarelle muuttaa epätavallisen paljon naisia, mutta mitään syytä siihen ei anneta. Tulevatko he töihin, pakoon vai vaimoiksi? Vai onko kyse siitä, että miehet välttelevät saarta? --Savir (keskustelu) 19. elokuuta 2020 kello 12.02 (EEST)
replies: text: :Töiden perässä ilmeisesti. Sitä ei lähteet sano, että miksi miehiä ei tule sinne niin paljoa etsimään töitä. --PtG (keskustelu) 19. elokuuta 2020 kello 19.37 (EEST)

text: Kai se menee lupaavaksi, mutta luonnosta voisi olla enemmän kuin geologiaa. --Höyhens (keskustelu) 19. elokuuta 2020 kello 23.15 (EEST)
replies: text: :Nyt parani paljon. --Höyhens (keskustelu) 21. elokuuta 2020 kello 21.24 (EEST)
Kannatan lupaavaksi, arkistoin ja merkitsen. --Lentokonefani asiaa? | syntilista 27. elokuuta 2020 kello 12.24 (EEST)
</div>
thread_title:  Laatuarviointi